Document ID: 32007R1073

A BIZOTTSÁG 1073/2007/EK RENDELETE
(2007. szeptember 19.)
a közösségi hajók számára az Atlanti-óceánon a nyugati hosszúság 45°-ától keletre és a Földközi-tengeren a kékúszójú tonhalra irányuló halászat tilalmáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a halászati erőforrások közös halászati politika alapján történő védelméről és fenntartható kiaknázásáról szóló, 2002. december 20-i 2371/2002/EK tanácsi rendeletre (1) és különösen annak 26. cikke (4) bekezdésére,
tekintettel a közös halászati politika ellenőrző rendszerének létrehozataláról szóló, 1993. október 12-i 2847/93/EGK tanácsi rendeletre (2) és különösen annak 21. cikke (3) bekezdésére,
mivel:
(1)
A bizonyos halállományokra és halállománycsoportokra vonatkozó, halfogási korlátozások alá tartozó vizeken tartózkodó közösségi hajókon és a közösségi vizeken alkalmazandó halászati lehetőségeknek és kapcsolódó feltételeknek a 2007. évre történő meghatározásáról szóló, 2006. december 21-i 41/2007/EK tanácsi rendelet (3) meghatározza a közösségi hajók által az Atlanti-óceánon a nyugati hosszúság 45°-ától keletre és a Földközi-tengeren 2007-ben halászható kékúszójútonhal-mennyiséget.
(2)
A közös halászati politika célja a halászati ágazat hosszú távú életképességének biztosítása az élő tengeri erőforrásoknak az elővigyázatossági megközelítésen alapuló, fenntartható kiaknázása révén.
(3)
A Bizottság rendelkezésére álló adatok szerint, valamint a bizottsági ellenőrök által az érintett tagállamokban végrehajtott kiküldetések során begyűjtött információk alapján a Közösség számára a 2007. évre megállapított, az Atlanti-óceánon a nyugati hosszúság 45°-ától keletre és a Földközi-tengeren a kékúszójú tonhalra vonatkozó halászati lehetőségeket kimerítettnek kell tekinteni.
(4)
Ezért a Bizottságnak saját kezdeményezésére határoznia kell arról, hogy a közösségi kvóta mely időponttól tekintendő kimerítettnek, és ettől az időponttól kezdve meg kell tiltania az erre a kékúszójútonhal-állományra irányuló halászatot. Ezenkívül a közösségi halászhajók által az ezen időpont után kifogott állományok fedélzeten való tárolását, átrakodását és kirakodását is meg kell tiltani.
(5)
Az Olaszország lobogója alatt közlekedő hajók számára az Atlanti-óceánon a nyugati hosszúság 45°-ától keletre és a Földközi-tengeren a kékúszójú tonhalra irányuló halászat tilalmáról szóló, 2007. augusztus 28-i 999/2007/EK bizottsági rendelet (4) és a Franciaország lobogója alatt közlekedő hajók számára az Atlanti-óceánon a nyugati hosszúság 45°-ától keletre és a Földközi-tengeren a kékúszójú tonhalra irányuló halászat tilalmáról szóló, 2007. szeptember 11-i 1048/2007/EK bizottsági rendelet (5) már megtiltotta az Olaszország és a Franciaország lobogója alatt közlekedő vagy az ezekben a tagállamokban lajstromozott hajók számára a kékúszójú tonhalra irányuló halászatot, valamint az említett állomány fedélzeten való tárolását, átrakodását és kirakodását.
(6)
Figyelembe véve az Atlanti-óceánon a nyugati hosszúság 45°-ától keletre és a Földközi-tengeren a kékúszójú tonhalra vonatkozó halászati lehetőségek kimerülésével kapcsolatban a Bizottság által begyűjtött információkat, ez a rendelet az Európai Unió Hivatalos Lapjában való kihirdetésének napján lép hatályba,
ELFOGADTA EZT A RENDELETET:
1. cikk
Kvóta kimerítése
A tagállamok lobogója alatt közlekedő hajóknak az Atlanti-óceánon a nyugati hosszúság 45°-ától keletre és a Földközi-tengeren a kékúszójú tonhalra irányuló halászata e rendelet hatálybalépésétől kezdődően kimerítette a Közösség számára megállapított kvótát.
2. cikk
Tilalmak
A Ciprus, Görögország, Spanyolország, Málta vagy Portugália lobogója alatt közlekedő vagy ezekben a tagállamokban lajstromozott hajóknak az Atlanti-óceánon a nyugati hosszúság 45°-ától keletre és a Földközi-tengeren a kékúszójú tonhalra irányuló halászata e rendelet hatálybalépésétől kezdődően 2007. december 31-ig tilos.
E hajók számára az említett időszakban kifogott állományok fedélzeten való tárolása, átrakodása és kirakodása is tilos.
3. cikk
Hatálybalépés
Ez a rendelet az Európai Unió Hivatalos Lapjában való kihirdetésének napján lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. szeptember 19-én.

Labels: 6
20